Title: ประกาศกรมสรรพสามิต  เรื่อง หลักเกณฑ์ วิธีการ และเงื่อนไขการขอรับยกเว้น ภาษีสำหรับบริการที่ผู้ประกอบกิจการสถานบริการ มีสิทธิได้รับยกเว้นภาษี

ประกาศกรมสรรพสามิต

ประกาศกรมสรรพสามิต
เรื่อง
หลักเกณฑ์ วิธีการ และเงื่อนไขการขอรับยกเว้น
ภาษีสำหรับบริการที่ผู้ประกอบกิจการสถานบริการ
มีสิทธิได้รับยกเว้นภาษี
-----------------------

                        อาศัยอำนาจตามความในมาตรา
๑๐๒ ทวิ วรรค ๒ แห่งพระราชบัญญัติภาษี
สรรพสามิต พ.ศ.๒๕๒๗
ซึ่งแก้ไขเพิ่มเติมโดยพระราชบัญญัติภาษีสรรพสามิต (ฉบับที่ ๒) 
พ.ศ.๒๕๓๔ อธิบดีกรมสรรพสามิตกำหนดหลักเกณฑ์ วิธีการ
และเงื่อนไขการขอรับยกเว้น
ภาษีสำหรับบริการที่ผู้ประกอบกิจการสถานบริการมีสิทธิได้รับยกเว้นภาษีไว้
ดังต่อไปนี้

                        ข้อ  ๑ 
ผู้ประกอบกิจการสถานบริการที่จะได้รับการยกเว้นภาษี จะต้องบริจาค
รายรับทั้งสิ้นโดยไม่หักรายจ่าย
ให้แก่ประชาชนเป็นการสาธารณกุศลหรือเป็นสาธารณประโยชน์
แก่ส่วนราชการหรือแก่องค์การสาธารณกุศลที่รัฐมนตรีกำหนด

                        ข้อ  ๒ 
ผู้ประกอบกิจการสถานบริการผู้ใดประสงค์จะขอรับยกเว้นภาษีสำหรับ
บริการที่บริจาครายรับตามข้อ ๑ ให้ยื่นคำขอต่ออธิบดีหรือสรรพสามิตจังหวัด  ณ กรมสรรพ
สามิตหรือสำนักงานสรรพสามิตจังหวัดแห่งท้องที่ที่สถานบริการนั้นตั้งอยู่
ตามแบบที่อธิบดี
กำหนด จำนวน ๒ ชุด
พร้อมด้วยหลักฐานตามที่ระบุไว้ในแบบคำขอดังกล่าว

                        ข้อ  ๓ 
ผู้ประกอบกิจการสถานบริการต้องแจ้งรายรับทั้งสิ้นตามที่ได้รับอนุมัติ ให้
อธิบดีหรือสรรพสามิตจังหวัดทราบภายใน ๗ วัน
นับแต่วันที่เกิดรายรับ

                        ข้อ  ๔ 
เมื่อผู้ประกอบกิจการสถานบริการได้นำรายรับทั้งสิ้นตามข้อ ๓ ไปบริจาค
แล้วผู้ประกอบกิจการสถานบริการต้องให้ส่วนราชการในราชการส่วนกลาง
ราชการส่วนภูมิภาค 
หรือราชการส่วนท้องถิ่นหรือองค์การสาธารณกุศลที่รัฐมนตรีกำหนด
ลงลายมือชื่อรับรองรับเงิน
นั้นในคำขอดังกล่าว

                        ข้อ  ๕ 
ให้ผู้ประกอบกิจการสถานบริการแจ้งการบริจาครายรับดังกล่าวให้อธิบดี
หรือสรรพสามิตจังหวัดทราบ ภายใน ๓๐ วัน นับแต่วันเกิดรายรับ
พร้อมด้วยหลักฐานการได้รับ
เงินบริจาคตามข้อ ๔ โดยแจ้ง ณ กรมสรรพสามิต
หรือสำนักงานสรรพสามิตจังหวัดที่สถาน
บริการตั้งอยู่
                        ถ้าผู้ประกอบกิจการสถานบริการไม่ปฏิบัติตามวรรคหนึ่ง
ให้ถือว่าผู้ประกอบกิจการ
สถานบริการนั้นไม่ได้รับการยกเว้นภาษี
และให้ผู้ประกอบกิจการสถานบริการเสียภาษีสำหรับรายรับ
ของสถานบริการนั้นในอัตราภาษีที่ใช้บังคับในขณะที่เกิดรายรับพร้อมทั้งเบี้ยปรับและเงินเพิ่มตาม
กฎหมาย

                        ข้อ  ๖ 
ประกาศนี้ให้ใช้บังคับตั้งแต่วันที่ ๑ มกราคม ๒๕๓๕ เป็นต้นไป

                                                            ประกาศ
ณ วันที่ ๑ มกราคม ๒๕๓๕

โกวิทย์  โปษยานนท์

อธิบดีกรมสรรพสามิต

[รก.๒๕๓๕/๑/๒๘พ/๑ มกราคม ๒๕๓๕]

                                                                                    เพ็ญพร/พิมพ์
                                                                                      ๑๑/๐๙/๔๕
                                                                                    A+B
(C)